**Pókerkéz feladat**

A feladatban a következőket szeretnénk kérni Tőled.

Készítsd el a Pókerkéz nevű alkalmazást, amely egy kevert pakli francia kártyából öt lapot választ ki, majd ezekből megállapítja a legmagasabb értékű kombinációt (pókerkéz) a póker szabályainak megfelelően. A program kimenetként mutassa meg a “leosztáskor kapott” öt lapot, valamint az abból előállítható legértékesebb pókerkezet. A pókerkéz megmutatásakor elegendő csak a kombináció nevét megadni (pl. sor vagy póker). A feladat során többféle nehézségi szint közül válaszhatsz.

**Első szint**

A póker szabályaitól némileg eltérve, az ászt minden esetben a legértékesebb lapnak tekintjük.

**Második szint**

A póker tényleges szabályai szerint járunk el, vagyis az ászt is a szabályoknak megfelelően kezeljük. Például a következők közül mindkét sor megfelelő: Ász-2-3-4-5 ill. 10-Bubi-Dáma-Király-Ász

**Harmadik szint**

Az alkalmazás számára paraméterként legyen megadható a játékban résztvevő paklik száma. Ezután az alkalmazás a megadott számú kevert pakliból választja a játékban szereplő öt lapot.

**Negyedik szint**

Kimenetként a pókerkéz értékét is meg kell jeleníteni. Tehát a “pár” ebben az esetben már nem elegendő, szükséges megjeleníteni a pár értékét is (pl. király pár)

**Megjegyzések**

A feladat elkészítése során JavaScriptet használj. Törekedj arra, hogy külső library-t csak indokolt esetben használj (nem hiszem, hogy kelleni fog). A megjelenítés másodlagos: nem kell kártyákat látnunk, elég ha számokat és színeket írtok ki, illetve a legjobb pókerkezet az adott lapokból.

**Beadandó, további lépések**

Kérlek, hogy a projektben hozz létre egy README.md fájlt, amiben a futtatáshoz szükséges információkat írod le.

Továbbá arra is kérlek, hogy a feladatokkal kapcsolatban megoldásod rövid leírását, esetleges megkötéseket is írd meg.

Amennyiben használtál külső library-t, röviden indokold meg számunkra a szükségességét.

A megoldást töltsd fel githubra, és a repo linkjét küldd át.

Sok sikert kívánunk a feladat kitöltéséhez! 😊